Քաղաքապետարանի դիմաց բողոքի ակցիա են անցկացրել բացօթյա առեւտրով զբաղվողները։ Նրանք պահանջել են գոնե մինչև Ամանոր շարունակել առևտուրը՝ առաջարկելով փոքր կրպակներ հատկացնել: Ակցիայի մասնակիցներին ընդունել է Երեւանի ավագանու ԲՀԿ խմբակցության ղեկավար Արման Աբովյանը: Լսելով առեւտրականներին բողոքն ու մտահոգությունները՝ նա նշել է, որ խնդրի շուտափույթ լուծման համար այս պահին ակտիվ բանակցություններ են ընթանում։